Csaba gitárral a Queen-koncerten | Szeged hírei | Szeged - delmagyar.hu
Szeged hírei > Csaba gitárral a Queen-koncerten
Csaba gitárral a Queen-koncerten
Szeged - Zenekarának demófelvételét és gitárját vitte Domonkos Csaba a Queen együttesnek, amely múlt szerdán Budapesten koncertezett. A szegedi férfi azon kevesek közé tartozott, akik találkozhattak a világsztárokkal. Brian May még nem hívta a hanganyag ügyében.
Több mint 150 millió albumot adtak el, a Billboard százas sikerlistájának legnépszerűbbjei közé tartoznak, s Freddie Mercury személyében az egyik legjobb énekest adták a világnak – a Queen együttesért a mai napig milliók rajonganak. Múlt szerdán Budapesten koncerteztek. A show előtt tucatnyi ember személyesen is találkozhatott a zenekar világhírű tagjaival – köztük a szegedi Domonkos Csaba.
– Órát vártunk rájuk a Budapest Sportaréna színfalai mögött. Egyenként jöttek: előbb Paul Rodgers, az énekes, majd Roger Taylor, a dobos, végül a gitáros, Brian May. Mosolyogtak, autogramot osztogattak. Én is gitározom a Suwap zenekarban, ezért vittem a hangszerem: Brian May pedig dedikálta! Ez hatalmas dolog, befóliázom az egészet! Kérdezte, hogy érzem magam, mióta zenélünk, játsszuk-e a dalaikat. Mondtam, nem, mert nehezek. Vittem neki egy demófelvételt is. Rajta vannak a telefonszámaink, eddig nem hívott – mondta vidáman a 31 éves, hitelközvetítéssel foglalkozó férfi.
Domonkos Csaba (balról) a kétórás show előtt találkozhatott Brian May-jel is.
Hogyan jutott a Queen közelébe? A Sláger Rádióban két napig lehetett játszani a koncert előtt: ha elhangzott egy Queen-dal, elsőnek kellett telefonálni a belépőért. A győztesek között pedig sorsoltak: így mosolygott a szerencse Domonkos Csabára.
– A színpadon mélyen be tudtak jönni a közönség közé. Rodgers először csak egy dobot hozott, s fokozatosan kerültek hozzá a dobrészek, majd érkeztek a többiek – emlékezik Domonkos Csaba, hozzátéve: utaltak a Queen legendás, 1986. júliusi budapesti koncertjére – ahogy akkor, Mercury elénekelte a Tavaszi szél vizet áraszt című dalt.
Mercury helyett Rodgers
Mercury 1991-es halála után sokáig hallgatott a Queen – ám 2005-ben, immár Paul Rodgersszel, ismét koncertturnéra indultak. Az énekes azonban nem lépett be az együttesbe, csupán állandó vendég. Idén szeptemberben jelent meg közös lemezük, The Cosmos Rocks címmel, ennek bemutató turnéjával jöttek Budapestre.
5. Ott Votam 2008. november 06. 22:20
„törölve - a szerk.”
4. ...... .... ... ... . . . . 2008. november 05. 18:34
„menni kéne, lökdösődni,
menni kéne, oh, oh, oh...
hópehelyként szállingózni,”
3. Igazlátó 2008. november 05. 17:03
„Na most a tiszta tények: a barátom Csabi ott álldogált a színfalak mögött, okos tanácsaival irányítva az esemény lefolyását. Egyszer csak arra somfordál egy-két sokat látott ,viseletes rocker arc,szépen egymás után ,ahogy az a fentiekben is le van írva. Mikor is hirtelen az egyik melléugrott és a vállát átkarolva mozgásképtelenné tette,(ahogy a képen is látszik) a másik a bokáját ölelte át, (ezért nem látszik),a harmadik pedig odaugrott a gitárjához és összefirkálta. De barátom ,vele született úri modoránál fogva ezt is mosolyogva tűrte (ahogy a képen is látszik). Majd kértek egy számozott VIP -demót,és a barátom T számát. És egy életre szóló élménnyel gazdagabban tértek haza. Barátom pedig ,lematricázza a firkát ,ahogy a fentiekben is le van írva.”
2. Brian May 2008. november 05. 16:40
„Elvesztettem a számodat,kérlek hívj fel!
1. era_suwap 2008. november 05. 12:56
„mekkora lenne, ha felhívna Brian May :-)
amúgy Csabi egy mázlista”
Világsztárok zenélnek a Szegedi Jazz Napokon
Szeged - A „Fekete Gyógyító" és a „dobosok dobosa" lép fel a Szegedi Jazz Napokon a… Tovább olvasom